આ બન્ને ગુન્હાઓ અણઉકેલ હતા જેની તપાસ એલસીબીને સોંપવામાં આવ્યા પછી સ્ટાફના ફિરોઝભાઈ દલ, લાભુભાઈ ગઢવી, નાનજીભાઈ પટેલને બાતમી મળી હતી કે, આ ગુન્હાઓમાં સંડોવાયેલા શખ્સો પૈકીના ચાર શખ્સો કાલાવડ નાકા બહાર આવેલી મહાપ્રભુજીની બેઠક પાસે એકત્ર થયા છે તે બાતમીથી પીઆઈ ડોડિયાને વાકેફ કરાયા પછી એલસીબીએ ત્યાં વોચ ગોઠવી હતી જેમાં કુખ્યાત તાજિયા ગેંગના સદસ્ય નવાગામ ઘેડવાળા શબ્બીર સલીમ આરબ ઉર્ફે વસૂલી, તારમામદ સોસાયટી નજીકની અમન ચમન સોસાયટીવાળા ઈમ્તિયાઝ સોયબ ઉર્ફે છોટુ અંસારી, ગરીબ નવાઝ પાર્કવાળા જાફર કાસમ સંધી તથા આરબ જમાત ખાના પાસે રહેતો ફૈઝલ યુનુસ પીંજારા ઉર્ફે બાબુ ચકી નામના ચાર શખ્સો મળી આવ્યા હતા.